open-index/open-wikipedia-markdown huggingface dataset:
The Adventures of Sherlock Holmes (TV-serie)

***The Adventures of Sherlock Holmes*** var en britisk kriminalserie som gikk på ITV fra 1984 til 1994 og som ble skapt av Michael Cox. Rollen som Sherlock Holmes ble spilt av Jeremy Brett, mens Dr. Watson ble spilt av David Burke. Burke ble i 1986 byttet ut med Edward Hardwicke. Serien er basert på flere av Arthur Conan Doyles novellesamlinger, deriblant *[[The Adventures of Sherlock Holmes]]*.

Den opprinnelige serien gikk fra 1984 til 1986 og ble i 1986 etterfulgt av *The Return of Sherlock Holmes*. Denne ble i 1991 etterflulgt av *The Case-Book of Sherlock Holmes* og i 1994 *The Memoirs of Sherlock Holmes*. De siste årene opptrådte serien mer sporadisk og hadde også noen episoder med spillefilmlengde.

Serien ble sendt på NRK fra august 1984 og til begynnelsen av 1990-tallet. Den ble i tillegg sendt på TVNorge på 1990-tallet.

## Om serien
Serien fikk mye ros fra britisk presse og regnes for å være meget tro overfor Conan Doyles originalhistorier. Jeremy Brett og David Burke ble omtalt som de beste Holmes og Watson noensinne. R. Dixon Smith omtalte seriens rollebesetning som perfekt.

## Rollebesetning
* Jeremy Brett ...  Sherlock Holmes (1984–1994) 
* David Burke ...  Dr Watson ... (1984–1985) 
* Edward Hardwicke ...  Dr. Watson (1986 – 1994)
* Rosalie Williams ...  Mrs Hudson ... (1984–1994) 
* Eric Porter ...  Professor Moriarty (1985) 

## Referanser


## Eksterne lenker
*
Trace Cyrus

**Trace Dempsey Cyrus** (født 1989) er en amerikansk musiker. Han er låtskriver, gitarist og vokalist i bandet Metro Station. Han er også eier av klesmerket From Backseats to Bedrooms.

Trace Cyrus ble adoptert av Billy Ray Cyrus og Tish Cyrus, og er bror av Miley Cyrus. i 2010 møtte Trace skuespilleren Brenda Song. Den 14. oktober 2011 annonserte han at han var forlovet til Song. I juni 2012 bekreftet Song at de hadde gått hver til sitt.

## Referanser


## Eksterne lenker
* 
* 
* 
* 
*
Eigil Lehmann

**Eigil Lehmann** (født 29. januar 1907 i Bergen, død 28. mars 2009) var en norsk prest, dikter og målmann.

## Virke som prest
I 1930 ble han hjelpeprest i Modum, og fra 1937 prest i Skjold i Ryfylke. I 1958 dro han til Bergen og ble residerende kapellan i Birkeland prestegjeld i Fana.  Han ble sogneprest i Nordås prestegjeld i Fana i 1971 og tok avskjed i 1976.

## Språkstrid
Lehmann var æresmedlem i Vestmannalaget og *Vestlandske Mållag*, og var med på skapingen av Ivar Aasen-sambandet i 1965. Han har vært i styret for *Norsk bokreidingslag* og *Halldor O. Opedals fond*, og var med i *Norsk Måldyrkingslag*. Han var tildelt Islands 'Falke-orden'.

## Utvalgt bibliografi
* *Dikt i utval*  Utval ved Jarle Bondevik. 2007 «Utgjeve til 100-årsdagen åt forfattaren 29. januar 2007». ISBN 978-82-7834-033-2
* *Ettirrakstur* 1990 ISBN 82-90186-76-2
* *Atturljóm* 1983 ISBN 82-90186-31-2
* *Lilja i Dal* 1981 ISBN 82-90186-23-1
* *I eit anna ljos* 1977 ISBN 82-90186-11-8
* *Rette det som rengt er : Eit ord til dei som hev Noregs mål kjært.* 1938
*Islandsk-norsk ordbok, Viglundsson og Lehmann, Bergen 1967
*Færøysk-norsk ordbok, med hjelp frå Jóhan Hendrik Winther Poulsen, Bjørgvin (Bergen) 1987
*Ordbok for det Nye Testamentet, 'nynorsk med tilvising til gresk grunntekst', Bergen 1988. (Ei utgåve utan gresk grunntekst kom i 1955).

## Referanser


## Eksterne lenker
* Diktarprest og målkunstnar www.bt.no om 100-årsdagen til Lehmann
Ikke i rute

**Ikke i rute** er en episode i den norske drama-komedie serien Uti vår hage. Det er den andre episoden i den andre sesongen.

## Handling
Tre menn fra en liten bygd i Nordland drar til Oslo for å klage på at en av innbyggerne deres har mistet dialektmelodien. Den ene er personen som mistet dialektmelodien sin, når han skulle si "sin ærlige mening om muslimer" i Holmgang. Den andre har et brennende hat for Oslo, etter at broren hans dro dit for mange år siden, og aldri kom tilbake. Den tredje er ordføreren i bygda som bærer på en mørk hemmelighet; han har ikke betalt dialektavgiften! Når de kommer frem til Oslo, blir de sittende fast i en rundkjøring. Her kommer Oslolosen for å lose dem inn i Oslo. Når han har hjulpet dem med det, forteller han at alle som har kommet utenbys fra, og trengte hjelp med å bli loset, skal bli med på en obligatorisk omvisning i Oslo.

Etter at omvisningen er ferdig, oppdager den andre nordlendingen broren sin, som henger opp plakater til animasjonsfestivalen sin. Nordlendingen forteller at dette er viktigere for han enn å få tilbake dialektmelodien i bygda, så han følger etter broren sin. Det samme gjør Oslolosen, som har i oppdrag å sende ukreative gatemusikanter tilbake dit de kom fra. Når den tredje nordlendingen kommer inn i Kommunaldepartementets lokaler, blir han enig med kommunalministeren om å betale dialektavgiften, og overføre styringen av kommunen i bytte mot et flott ordfører-kjede.

Den andre nordlendingen finner broren sin, og de har en samtale. Samtalen blir avbrutt av Oslolosen som skyter broren til den andre nordlendingen med en bedøvelsespil. Han våkner opp i Nordland, der broren hans, den andre nordlendingen, står og venter. Alle karakterene i episoden synger til slutt "Har en drøm", av Jørn Hoel.

## Trivia
* Den populære figuren Oslolosen, spilt av Harald Eia, gjør sin første opptreden i denne episoden. Han returnerer i en senere episode, bare med et annet navn.

* Jørn Hoel gjør en gjesterolle i denne episoden. En av sangene hans, "Har en drøm", blir sunget av episodens karakterer, inkludert han.

## Eksterne lenker
*
Mae

**Mae** er et amerikansk rockeband startet i 2001 i Norfolk, Virginia. Bandets navn er et akronym for «Multi-sensory Aesthetic Experience», basert på et kurs trommist Jacob Marshall tok da han var student på Old Dominion University.

Den første sangen bandet skrev var «Embers and Envelopes» av Jacob Marshall og Jacob Elkins. Den ble senere å finne på debutalbumet deres, *Destination: Beautiful*, som ble utgitt i 2003. 

Selv om alle medlemmene er kristne, hevder vokalist Elkins at de ikke er et kristent band.

I 2008 ble det kjent at de ikke lenger har platekontrakt med Capitol, og står uten et plateselskap til å utgi deres neste album. 
Hver måned i hele 2009, skal de gi ut en sang som folk må kjøpe for å laste ned. Pengene de får inn går til veldedighet.

## Diskografi
**Studioalbum**
* 2003: *Destination: Beautiful*
* 2005: *The Everglow*
* 2007: *Singularity* 
**EP-er**
* 2004: *Destination: B-Sides*
* 2005: *Connect Sets*
* 2006: *Punk Goes 90's* (Der de spilte inn et cover av "March of the Pigs", originalt av Nine Inch Nails.)
* 2006: *Live Music Series: Mae EP*
* 2006: *The Everglow EP*
* 2009: *(m)orning EP*
**DVD-er**
* 2005: *From Toledo to Tokyo*
* 2008: *Destination: Beautiful Five Year Anniversary*

## Medlemmer
* Dave Elkins (født Dave Gimenez) – vokal/gitar
* Zach Gehring – gitar
* Jacob Marshall – trommer
**Tidligere medlemmer**
* Rob Sweitzer – keyboard/vokal
* Mark Padgett – bassgitar
* William Clark – bassgitar
* Matt Beck – gitar
* Jacob Clemons – saksofon (forlot bandet etter et og et halvt år)
* David Pogge – bassgitar
**Turnémedlemmer**
* Josiah Schlater – bassgitar
* Robert Smith – keyboard

## Referanser


## Eksterne lenker
* 
* 
* ''Singularity'' nettside
* Myspace
Oksoniumion

**Oksoniumion** er et oksygenkation med tre bindinger. Det enkleste oksoniumionet kalles **hydronium** med kjemisk formel H3O+, men i henhold til IUPAC nomenklatur skal denne refereres til som **oksonium**.

## Hydronium

Hydronium er et trivialnavn for kationet oksonium, med kjemisk formel H3O+. Det dannes ved protolyse av vann, og en syre er vanligvis giveren av protonet.

:H+ + H2O \rightarrow H3O+ 

H3O+ har en trigonal pyramideform, med oksygenatomet som toppunkt. H-O-H bindingen har en vinkel på om lag 107°, og massesenter nær oksygenatomet.

### pH
Et pH-meter måler konsentrasjonen av hydroniumioner i en væske. Skalaen er logaritmisk, og er definert som 
:pH = –log[H3O+]

Rent vann ved 25°C har en pH på 7,00. Dette betyr at konsentrasjonen av hydroniumioner i vannet må være 10-7mol/dm³. Tilstedeværelsen av hydroniumioner i rent vann, kan bare komme fra autoprotolyse.
:H2O + H2O ⇌ H3O+*(aq)* + OH-*(aq)*

I denne reaksjonen opptrer ett vannmolekyl som syre, og det andre opptrer som base.

## Andre oksoniumioner

Et oksoniumion som ofte opptrer innen organisk kjemi, dannes ved protonering eller alkylering av en karbonylgruppe, for eksempel R-C=O+-R'.

Andre hydrokarbon oksoniumioner dannes ved protonering eller alkylering av alkoholer eller etere (R-C-O+-R1R2).

## Referanser
Dörentrup

**Dörentrup** er kommune i kretsen Lippe; del av den tyske delstaten Nordrhein-Westfalen. Kommunen ligger midt i åslandskapet Lipper Bergland, som grenser i nord til høydedraget Wiehengebirge og i sør mot Teutoburger Wald. Landskapet har betegnelsen Mittelgebirge i det sentrale Tyskland.

Næringsveine er hovedsakelig jordbruk og treforedling.

## Historie
Kommunens historie går tilbake til tiden for den germanske folkegruppen  Saksere. Tettsteder i regionen ble grunnlagt på den tid og har ending -trup forgjengeren til den skandinavisk formen Torp.

Slottet utenfor tettsted Wendlinghausen  ble grunnlagt av bror av Baron von Münchhausen, Hilmar von Münchhausen i 1613.

Tredveårskrigen hadde tatt hardt på Lemgo-regionen ved innkvarteringer og kontribusjoner. Tettstedene kom seg så seint som 1800-årene. Befolkningsveksten etter andre verdenskrig påvirket den videre sosiale og strukturelle utvikling.

## Bilder

Amelungsburg.jpg|
Schloss Wendlinghausen-1.jpg|Weserrenessanseslottet Wendlinghausen


## Referanser


## Eksterne lenker
* 
*  Renessanseslottet Wendlinghausen
John Chen Cangbao

**John Chen Cangbao** er en kinesisk katolsk undergrunnsbiskop i Yixian i Hebei i Folkerepublikken Kina. 

Han ble arrestert og holdt fanget i en periode på 1990-tallet.
Vertikal lowbret-piercing

**Vertikal lowbret-piercing** er en labret-piercing, der piercingen starter fra innsiden av munnen mellom underleppen og tennene (men ikke bak tennene som i mandible-piercingen) og rett ned, slik at den står ut under haken.

Piercingen er en vertikal versjon av en lowbret-piercing.

## Smykket
Smykket som brukes her er en rett rett barbell. Men det kan også brukes en krummet barbell mellom 1.5" til 2", avhenger av hva som passer.

## Risikoer
Denne piercingen gror vanligvis regelmessig, likevel kan den være svært sår i starten. Erosjoner i tannkjøttet er også en stor risiko og avhengig av plasseringen.

Det kan også forekomme at man lekker veske gjennom piercingen.

## Eksterne lenker
*
Guaporé

:*For den brasilianske kommunen med samme navn, se [[Guaporé (Rio Grande do Sul)]].*

**Guaporé** (i Brasil: *Rio Guaporé*, i Bolivia: *Río Iténez*) er ei grenseelv mellom Brasil og Bolivia. Den er 1530&nbsp;kilometer lang, med et nedbørfelt på 266&nbsp;460&nbsp;km².

Elva har utspring i fjellkjeden Serra dos Parecis i den brasilianske delstaten Mato Grosso, rundt 150&nbsp;km nordøst for Pontes e Lacerda. Elva renner først mot sør til denne byen, og deretter vestover rundt 120&nbsp;km, til den løper sammen med Alegre ved Vila Bela da Santíssima Trindade. Herfra renner elva mot nordøst, og etter 180&nbsp;km danner den grensa mellom Brasil og  Bolivia. Den munner ut i elva Mamoré ved Sorpresa, og er dermed en del av Amazonasvassdraget.

De største sideelvene er, fra venstre: Alegre, Verde, Paraguá, Blanco og Machupo, og fra høyre: Guatire, Branco o Cabixi, Corumbiara, Colorado og Massaco.
Schussen

**Schussen** er en elv i Baden-Württemberg i Tyskland og en av sideelvene til Rhinen via Bodensjøen med en lengde på 59 kilometer. Elven har sitt utspring nord for Bad Schussenried og renner hovedsakelig sørover og gjennom byene Bad Schussenried, Aulendorf, Ravensburg og Weingarten. Elven munner ut i Bodensjøen ved Eriskirch.

## Eksterne lenker
*
Isispynten

**Isispynten** er en øy på østkysten av Nordaustlandet, Svalbard. 

Stedet har sitt navn etter en del av elven Themsen ovenfor Iffley Lock som renner gjennom byen Oxford. Navnet blir gitt av briten George Binney og hans ekspedisjon The Oxford University Arctic Expedition som gjorde topografiske observasjoner i området 4. august 1924. 

I 2008 ble det avdekket at Isispynten ikke er en del av Nordaustlandet, men en øy.

## Referanser
Erik Malmberg

**Eric Malmberg** (født 15. mars 1897, død 9. mai 1964) var en svensk bryter som deltok i flere olympiske leker, 1924 i Paris, 1928 i Amsterdam og 1932 i Los Angeles. 

Malmberg ble olympisk mester i bryting under OL 1932 i Los Angeles. Han vant den tredje letteste vektklassen, lettvekt opp til 66,0 kg, i gresk-romersk stil. Det var sju vektklasser i gresk-romerske stil og konkurransen ble avviklet 4. til 7. august 1932.

Fire år tidligere, under OL 1928 i Amsterdam, kom han på andreplass i bryting gresk-romersk stil fjærvekt bak Voldemar Väli fra Estland.

## OL-medaljer
* 1932  Los Angeles -  **Gull** i bryting, lettvekt gresk-romersk stil  Sverige
* 1928  Amsterdam -  Sølv i bryting, fjærvekt gresk-romersk stil  Sverige
* 1924  Paris -  Bronse i bryting, fjærvekt gresk-romersk stil  Sverige

## Eksterne lenker
*
Fylkesvei 3966

**Fylkesvei 3966** går mellom Lunde og Vaglen i Kristiansand kommune.

Frem til 2019 hadde veien betegnelsen fylkesvei 159 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Gimsøy (kommune)

**Gimsøy** var en kommune i Lofoten fra 1856 til 1963.

## Historie
Kommunen ble skilt ut fra Vågan kommune i 1856, under navnet Gimsøy kommune. Ved opprettelsen hadde Gimsøy kommune 987 innbyggere. 1. januar 1964 ble Gimsøy, Vågan og bykommunen Svolvær slått sammen igjen til nye Vågan kommune. Ved sammenslåingen hadde Gimsøy kommune 1&nbsp;551 innbyggere.

Gimsøy kommune bestod av Gimsøya, Vikerøya, bygdene i Strauman-området og Laukvik. Strauman-området ligger i likhet med Laukvika på Austvågøya og består av bygdene Sundlandsfjorden (nå fraflyttet), Brenna, Gravermarka, Sydal, Rystad, Kleppstad og Lyngvær. På selve Gimsøya finnes bygdene Barstrand og Vinje. Siste ordfører i Gimsøy kommune var Konrad Høydal (Venstre) fra Gravermark.

## Politikk i Gimsøy kommune
Listevalget i Gimsøy kommune var mellom apolitiske bygdelister. Etter andre verdenskrig var det hovedsakelig tre lister som stilte, basert på de tre geografiske områdene i kommunen: Gimsøy, Strauman og Laukvik.  

### Det siste kommunestyret i Gimsøy kommune
* Georg Andreassen, Laukvik for *Laukviklista*
* Roland Barstrand, Gimsøy for *Gimsøylista*
* Harald Dreyer, Jørndalen for *Gimsøylista*
* Fredrik Fredriksen, Gravermark for *Straumanlista*
* Ordfører Konrad Høydal, Gravermark for *Straumanlista*
* Anny Jensen, Gimsøy for *Gimsøylista*
* Magnar Johansen, Sundlandsfjord for *Straumanlista*
* Adolf Mo, Saupstad for *Gimsøylista*
* Karl Ottesen, Gimsøy for *Gimsøylista*
* Johan Sørensen, Rystad for *Straumanlista*
* Asløv Pettersen, Laukvik for *Laukviklista*
* *ukjent*

## Referanser


## Les også
* Liste over tidligere norske kommuner
* Gimsøya
* Vågan kommune
Hans-Christian Vadseth

**Hans-Christian Vadseth** (født 9. januar 1963 i Ålesund) er en norsk mediemann og kommunikasjonsrådgiver.

Vadseth er seniorrådgiver og partner i kommunikasjonsselskapet First House i Oslo. Han har vært sjefredaktør i Mediehuset *[[Fædrelandsvennen]]* fra 1. januar 2008, til 26. april 2010, da han trakk seg fra sin stilling på dagen på grunn av det han betegnet som en ukultur blant redaksjonens tillitsvalgte. 

Vadseth har vært journalist i *[[Sunnmørsposten]]* (1983–1985), *Fædrelandsvennen* (1985–1987), *[[Dagbladet]]* (1987–1990) og *[[Verdens Gang]]* (1990–2006). Vadseth ble utnevnt til nyhetsredaktør i *VG* i 2000, en stilling han hadde til 2006, da han ble første administrerende direktør og ansvarlig redaktør for det Schibstedeide nettstedet E24.no.  

## Referanser
Tjøme Historielag

**Tjøme Historielag** ble stiftet den 23. september 1981. Ved starten var det 22 medlemmer. Frem til 1988 lå medlemstallet på ca. 100, for så å stige til vel 150 i 2003. Utover på 2000-tallet har Tjøme Historielag opplevd en stor medlemsvekst, og har per 2026 om lag ca 210 medlemmer. Laget har som formål å fremme interessen for, og øke kjennskapen til historie, kulturvern og tradisjoner. 
 
Lagets aktiviteter består blant annet av arrangering møter med foredrag, lokalhistoriske utstillinger, ekskursjoner og kurs, slektsgransking, transkribering av kildemateriale og registrering og publisering av gamle fotografier, utgivelse av årboken Tjúma, medlemsbladet og andre historiske skrifter, vedlikehold og videreutvikling av Øvre Haug gård og å arbeide for vern av kulturminner. 

Mangeårig styremedlem og leder Bjørn Holt Jacobsen ble i 2009 utnevnt til lagets første æresmedlem.

## Museet
Skipsreder Ole Larsen Røed reiste på 1800-tallet en bygning som skulle huse kirkeinteriøret fra gamle Tjøme kirke, en kirke fra middelalderen som hadde blitt revet i 1865. Røed-familien skjenket bygningen til Tjøme kommune i 1901. I  2005 var huset i meget slett stand, og historielaget inngikk en avtale med kommunen om å overta og flytte bygget. Historielaget flyttet den fra tomten syd for Tjøme kirke til tunet på gårdsbruket «Victor» på Øvre Haug, der laget fra før disponerte et forsamlingshus. 

Bygningen er på , og planen var å benytte den til lagets utstillinger. Historielaget restaurerte huset gjennom iherdig dugnadsinnsats over flere år. Under ledelse av Gøthe Gøthesen lyktes historielaget i å presentere en permanent utstilling til Tjømes kulturuke i oktober 2010. Museet inneholder per 2020 en fast utstilling av skipsmodeller, maritime gjenstander og bilder fra Tjøme.

## Årboken ''Tjúma''
*Tjúma* er Tjøme Historielags årsskrift. Ifølge bygdebokforfatteren Lorens Berg er «Tjúma» det gammelnorske navnet for Tjøme.

I 2000 utga laget sin første årbok. Frem til 2006 ga laget ut årboken annet hvert år. Initiativtageren til årbokutgivelsene var forfatteren og lokalhistorikeren Gøthe Gøthesen, som også var redaktør for mange av de første utgivelsene. Fra 2006 har årboken blitt utgitt hvert år. I *Tjúma* finner en lokalhistoriske stoff både fra fjern og nær fortid skrevet både av «glade amatører» og mer drevne skribenter. I årene 2001, 2003 og 2005 har vi hatt bøker med spesielle emner. Bøkene har gitt laget en del inntekter, men det viktigste er å få dokumentert den lokale historien.

## Bokutgivelser
* Gøthe Gøthesen (2001): *Tjøme. Bilder for en nær fortid.*
* Gerd Brantenberg og Gøthe Gøthesen( red. ) (2003): "Bilder fra Tjøme." Utvalgte malerier og tegninger fra Tjøme.
* Kirstine Dybvik (2005): "Barndomsminner fra Tjøme."
* Svein Morten Olaussen (red.), Frank Andersen, Geir Sætevik og Bjørn E. Bjørgan (2020): *Milorg på øyene*

## Referanser


## Eksterne lenker
* Tjøme Historielags hjemmesider
* Digitalbygdebok
Hermanni Pihlajamäki

**Hermanni Pihlajamäki** (født 11. november 1903, død 4. juni 1982) var en finsk bryter som deltok i de olympiske leker 1932 i Los Angeles og 1936 i Berlin. 

Pihlajamäki ble olympisk mester i bryting under OL 1932 i Los Angeles. Han vant den nest letteste vektklassen, fjærvekt opp til 61,0 kg, i fristil. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.

Fire år senere, under sommer-OL 1936 i Berlin, kom han på tredjeplass i bryting fristil i vektklassen lettvekt.

## OL-medaljer
*  1932  Los Angeles -  **Gull** i bryting, fjærvekt fristil  Finland
*  1936  Berlin -  Bronse i bryting, lettvekt fristil  Finland

## Eksterne lenker
*
Norsk Reservistforbund

**Norsk Reservistforbund** er en politisk uavhengig organisasjon. Den ble stiftet i 1896 under navnet Vernepligtige Officerers Forening. I 1975 skiftet forbundet navn til Norsk Reserveoffiserers Forbund, og i 2022 skiftet de til dagens navn, men beholdt den gamle forkortelsen NROF. Kong Harald V er foreningens høye beskytter. Det er 57 lokale avdelinger og  medlemmer.

NROFs formål er å støtte Forsvaret og forankre forsvarsviljen gjennom å arrangere virksomhet som vedlikeholder reservens kompetanse og fremmer medlemmenes aktive forhold til Forsvaret.

Forbundet ønsker å støtte Forsvaret gjennom å bidra til at reserven brukes som aktiv ressurs for Forsvaret, og ved å ivareta reservistenes interesser. NROF har gjennom sin lange historie, tilpasset seg endrede forsvarsstrukturer og på den måten forblitt relevant og troverdig. Som organisasjon befinner NROF seg i grensesnittet mellom Forsvaret og det sivile samfunnet. I tillegg utgjør medlemmene et betydelig potensial (ambassadørfunksjon) for å forankre forsvarsviljen i befolkningen.

## Generalsekretærer (og daglig leder) (ufullstendig)
* Erik Gustavson (2019–)
* Jørgen Berggrav (2012–2019)
* Jon Rogstad (2001–2011)

## Presidenter (ufullstendig)
* Arnfinn Vik (2024–)
* Jørn Buø (2018–2024)
* Terje Surdal (2016–2018)
* Jon Erling Tenvik (2012–2016)
* Sigurd Hellstrøm (2006–2012)
* Hans J. Røsjorde (2002–2006)
* Jan Harald Thørud (1998–2002)
* Torgeir Stensrud (1992–1998)

## Se også
* Liste over skytterorganisasjoner
* Dynamisk Sportsskyting Norge
* Forsvarets Skyteutvalg

## Referanser


## Eksterne lenker
* 
*
Charles Pacôme

**Charles Pacôme** (født 5. november 1903 i Bergues, død 1. oktober 1978) var en fransk bryter som deltok i de olympiske leker 1928 i Amsterdam og 1932 i Los Angeles. 

Pacôme ble olympisk mester i bryting under OL 1932 i Los Angeles. Han vant den tredje letteste vektklassen, lettvekt opp til 66,0 kg, i fristil. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.

Fire år tidligere, under sommer-OL 1928 i Amsterdam, kom han på andreplass i bryting frisril i lettvekt bak Osvald Käpp fra Estland.

## OL-medaljer
* 1932  Los Angeles -  **Gull** i bryting, lettvekt fristil  Frankrike
* 1928  Amsterdam -  Sølv i bryting, lettvekt fristil  Frankrike

## Referanser


## Eksterne lenker
*
Bodø Radioskole

**Bodø Radioskole** var en skole som først og fremst utdannet telegrafister primært til den norske handelsflåten, men hadde også utdanning i elektrofag. De siste årene hadde skolen 6–7 klasser, derav to klasser – ettårig og toårig kurs – i telegrafistutdanning.

Skolen som var den første radioskole i Nord-Norge ble i 1959 etablert i lokalene til Salten Yrkesskole i Amtmann Hegges vei i Bodø (hvor Bodø videregående skoles avdeling nå ligger), og var på dette tidspunktet underlagt Handels- og skipsfartsdepartementet. Det pedagogiske innholdet ble styrt av Telegrafstyret. Skolen ble ikke integrert i yrkesskolen siden den var underlagt Kirke- og undervisningsdepartementet. Den første perioden utdannet skolen ca. 50 elever i året.

Fra og med skoleåret 1963&ndash;64 og frem til 1984 lå skolen i forretningsbygget Norbygg i Sjøgata 3 og hadde lokalfellesskap med Bodø Maskinistskole. Fra 1. januar 1965 overtok Nordland fylkeskommune som eier av skolen, men Telegrafstyret hadde fremdeles det pedagogiske ansvaret.

Radioskolen ble i 1984 slått sammen med flere andre yrkesskoler som inngikk i den nye Bodin videregående skole på Mørkved. Rektor ved Bodø Radioskole i 20 år, Fritz Leif Jeppesen var med fra planleggingsfasen og ledet også oppbyggingen av avdelingene for elektronikk og nautikk som ble opprettet ved Bodin.
Det siste kullet telegrafister i Bodø ble trolig utdannet skoleåret 1988&ndash;89), og den tidligere radioskolen ble fra skoleåret 1984-85 integrert som en del av Bodin videregående skole med videregående kurs II kommunikasjonsteknikk.

## Ledere
* 1959–61: Bestyrer Peter André Hjelmervik
* 1961–64: Bestyrer Gudmund Solstad
* 1964–84: Bestyrer/rektor Fritz Leif Jeppesen

## Referanser
Peter Mehringer

**Peter Joseph Mehringer** (født 15. juli 1910 i Kansas, død 27. august 1987) var en amerikansk bryter som deltok i de olympiske leker 1932 i Los Angeles.

Mehringer ble olympisk mester i bryting under OL 1932 i Los Angeles. Han vant den nest tyngste vektklassen, lett tungvekt opp til 87,0 kg, i fristil. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.

## OL-medaljer
* 1932  Los Angeles -  **Gull** i bryting, lett tungvekt fristil

## Referanser


## Eksterne lenker
*
Ödön Zombori

**Ödön Zombori** (født 22. september 1906, død 29. november 1989 i Budapest) var en ungarsk bryter som deltok i de olympiske leker 1932 i Los Angeles og 1936 i Berlin. 

Zombori vant en olympisk sølvmedalje i bryting under OL 1932 i Los Angeles. Han kom på andreplass i den letteste vektklassen, bantamvekt opp til 56,0 kg, i fristil bak amerikanerten Robert Pearce. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.

Fire år senere, under OL 1936 i Berlin, ble Zombori olympisk mester i bryting fristil i bantamvekt.

## OL-medaljer
* 1936  Berlin -  **Gull** i bryting, bantamvekt fristil
* 1932  Los Angeles -  Sølv i bryting, bantamvekt fristil

## Eksterne lenker
*
Bohumil Honzátko

**Bohumil «Boris» Honzátko** (født 30. desember 1875 i Brandýs nad Labem-Stará Boleslav nær Praha, død 12. desember 1936) var en turner og friidrettsutøver fra Böhmen, i dagens Tsjekkia. Han representerte *Ceská AAU*. 

Han deltok i fire OL i turn og maraton, og ett VM i turn. Under verdensmesterskapet i turn 1907 vant det bøhmiske laget gull i lagkonkurransen, foran Frankrike og Belgia. 

I olympisk sammenheng har han ingen medaljer, men deltok i turn under OL i 1906 («Ekstralekene») og 1908. I 1912 deltok han i turn og maraton, og i 1924 kun maraton. Hans beste plassering var en 7.-plass i 5-kamp turn i 1906. Da han deltok i maraton i 1924 var han 48 år gammel. 

## Referanser


## Eksterne lenker
*
Tsarens kurér (TV-serie)

***Tsarens kurér*** (orig: *Michel Strogoff*) er en fransk-tysk dramaserie som gikk på TF1 i 1975. Handlingen er lagt til tsar-tidens Russland der en av tsarens kurer Michel Strogoff må legge ut på en farefull ferd med et viktig budskap til en storhertug. Serien er basert på Jules Vernes roman med samme navn. Hovedrollen spilles av Raimund Harmstorf, mens andre sentrale roller spilles av Lorenza Guerrieri, Valerio Popesco, Pierre Vernier og Vernon Dobtcheff. Serien ble regissert av Jean-Pierre Decourt og omskrevet til TV av Claude Desailly.  

*Tsarens kurér* berører sjangere som historisk drama, eventyr og romantikk. De nasjonale krinkastingsselskapene i Østerrike, Sveits og Belgia var også involvert i produksjonen.

Den ble sendt på NRK i 1979 og i 1993.

## Handling
Året er 1875. Michel Strogoff får i oppdrag av tsar Alexander II å ta seg fram til Sibir for å komme tsarens bror, storhertug Dimitri, til unnsetning. Oppdraget skal utføres i all hemmelighet. Dimitris posisjon trues av et opprør blant tartarene, som vil løsrive seg og danne en selvstendig republikk. Strogoff begir seg av gårde med en eneste formaning: at han for enhver pris skal unngå å avsløre at han er tsarens kurer. Tidlig på reisen møter Michel den unge Nadia på Sibirekspressen. Om bord er også to vestlige journalister – og rebellederen Ivan.

## I rollen
* Raimund Harmstorf –  Michel Strogoff, Tsarens kurer
* Lorenza Guerrieri –  Nadia Fedor 
* Pierre Vernier –  Jolivet  
* Vernon Dobtcheff –  Blount  
* Rada Rassimov –  Sangarre  
* Valerio Popesco –  Iwan Ogareff 
* József Madaras –  Feofar Khan  
* Peter Korbuly –  Taizis
* János Kovács –  Tzingos  
* Tibor Patassy –  General Kissof
* Tibor Tánczos –  Tzar  
* László Csurka –  1er marchand 
* Irén Sütö –  Bohémienne 
* Géza Polgár –  Chef tartaro
* Endre Kátay –  Policier 
* Tibor Kenderesi –  Fedor 

## Referanser


## Eksterne lenker
*
Indianapolis 500

**Indianapolis 500**, **Indy 500**, er en amerikansk motorsportskonkurranse som kjøres på Indianapolis Motor Speedway i Indianapolis i USA. Løpet varer i 200 runder og har en total lengde på 500 engelske mil, noe som tilsvarer 805 km. Konkurransen inngår i IRL-serien.

Konkurransen har gått hvert år siden 1911 med noen unntak grunnet første og andre verdenskrig. Konkurransen har siden starten vært en del av en amerikansk formelbil-serie.

Siden begynnelsen i 1911 til 1955 var Indy 500, en konkurranse i AAA- Det drevne amerikanske mesterskapet for formelbiler, som startet i 1909.

Mellom  og  var Indianapolis 500 også en del av Formel 1, men løpene ble ikke kjørt med Formel 1-biler.

Indy 500 ble organisert av USAC fra 1956 til 1997 og var under flere år en del av det amerikanske mesterskaper før Formel-biler, *Gold Crown Series/Championship Series*. Mellom 1978 og 1995 var Indy 500 en del konkurranse i den daværende serien CART PPG IndyCar World Series, som senere byttet navn til Champ Car World Series. Indianapolis 500 inngår nå i Indy Racing League, som siden 2003 har blitt kalt IndyCar.

## Vinnere av Indianapolis 500 i IRL

## Vinnere av Indianapolis 500 i Formel 1

## Se også
* Liste over Formel 1-løp.

## Referanser


## Eksterne lenker
*
Gustavo Marzi

**Gustavo Marzi** (født 25. november 1908 i Livorno, død 14. november 1966) var en italiensk fekter som deltok i flere olympiske leker, 1928 i Amsterdam, 1932 i Los Angeles og 1936 i Berlin.

Under Sommer-OL 1928 i Amsterdam var han med på det italienske laget som tok sølvmedalje i fekting, sabel.

Gaudini ble olympisk mester i fekting under OL 1932 i Los Angeles. Han vant den individuelle konkurransen i florett. Han var også med på de italienske lagene som kom på andreplass i både florett og sabel.

Fire år senere, under OL 1936 i Berlin vant han sin andre olympiske tittel, lagkonkurransen i florett, han vant også to sølvmedaljer, med det italienske sabellaget og sabel individuelt.

## OL-medaljer
* 1932  Los Angeles -  **Gull** i fekting, florett  Italia
* 1936  Berlin -  **Gull** i fekting, florett lag  Italia
* 1936  Berlin -  Sølv i fekting, sabel  Italia
* 1928  Amsterdam -  Sølv i fekting, sabel lag  Italia
* 1932  Los Angeles -  Sølv i fekting, florett lag  Italia
* 1932  Los Angeles -  Sølv i fekting, sabel lag  Italia
* 1936  Berlin -  Sølv i fekting, sabel lag  Italia

## Referanser


## Eksterne lenker
*
Rudsbygd

**Rudsbygd** er ei bygd i Fåberg i Lillehammer kommune. Det bor omtrent 600 mennesker på stedet. Rudsbygd var tidligere del av Fåberg kommune, men da Fåberg og Lillehammer ble slått sammen, fulgte også Rudsbygd med. Nabosteder er Follebu, Auggedal, Øyer og Fåberg.

Rudsbygd regnes vanligvis for å være delt opp i tre deler: Baklia vest for fylkesvei 255, Midtbygda langs Fv255 og Øverbygda mot øst/nord. Fylkesvei 255 går langs midtbygda og til Vinstra.

Rudsbygd er også kjent for proffsyklisten Edvald Boasson Hagen som har vunnet mange proffsykkelritt, inkludert to etappeseiere i Tour de France 2011.

Den lokale avisen *[[Siste Post]]* kommer ut tre-fire ganger i året. I Rudsbygd ligger Buvollen barnehage og den nedlagte Buvollen skole. 

Idrettslaget heter Rudsbygd IL og har ca 230-240 medlemmer.  

## Litteratur
* 
* 
* 
* 

## Eksterne lenker
* 
* Kart hos Lillehammer kommune
Mabelreign

**Mabelreign** er en forstad i det nordvestlige Harare, hovedstaden i Zimbabwe. Det ligger et antall kjøpesentre i området. Mabelreign postkontro, Mabelreign politikammer, kommunekontorer og en lokal klinikk ligger på Stortford parade på kjøpesenteret Mabelreign shopping centre. Ungdomsskoler i området inkluderer Ellis Robins School og Mabelreign Girls High School. Hallingbury Primary School og Alfred Beit School ligger også i området.

Områder innenfor Mabelreigns grenser omfatter Greencroft, Haig Park, Sunridge, Ashdown Park, Meyrick Park, St. Andrews Park, Haig Park, Sentosa og Cotswold Hills. Mabelreign grenser til forstedene Marlborough, Avondale og Belvedere.
2. divisjon fotball for menn 2008, avdeling 3

**2. divisjon fotball for menn 2008, avdeling 3**

## Terminliste













### Oversikt/Resultater

## Eksterne lenker
* Norges Fotballforbund
Harry Chamberlin

**Harry D. Chamberlin** (1887–1944) var en amerikansk rytter som deltok i De olympiske leker i 1932 i Los Angeles.

Chamberlin ble olympisk mester i hestesport under OL i 1932 i Los Angeles. Han var med på det amerikanske laget som vant lagkonkurransen i feltritt. Deltakere på laget var Chamberlain på hesten «Pleasant Smiles», Edwin Argo på «Honolulu Tomboy» og Earl Foster Thomson på «Jenny Camp». I den individuelle konkurransen i feltritt kom han på fjerdeplass.

Chamberlin ble nummer to i sprangridning med hesten «Show Girl».

## OL-medaljer
* 1932  Los Angeles -  **Gull** i hestesport, feltritt lag  
* 1932  Los Angeles -  Sølv  i hestesport, sprangridning

## Referanser


## Eksterne lenker
*
Ryenberget skole

**Ryenberget skole** er en kristen friskole som eies og drives av Det evangelisk-lutherske kirkesamfunn (DELK). Skolen er et privat alternativ til den offentlige grunnskolen, og har en klasse på hvert trinn - fra 1. til 10.trinn. På 1.-4.trinn er det inntil 20 elever i klassen. På 5.-7.trinn inntil 24 elever, og på 8.-10.trinn inntil 26 elever.  

Skolens historie går tilbake til 1879, da kristne foreldre startet «Den lutherske skole» i Christiania som en reaksjon på at prester og skolelærere introduserte sekulære tekster for elevene - som en del av leseopplæringen. Skolen startet som omgangsskole, men var lokalisert i St.Olavs gate 12 fra 1910 til 1986. I 1986 flyttet menigheten og skolen inn i nye lokaler på Ryen. Skolen er godkjent etter privatskoleloven, og gir undervisning i henhold til ordinær læreplan for grunnskolen - med kristen tro som en del av kunnskapsgrunnlaget. 

Skolens slagord: En skole med himmel over

Skolens visjon: Ryenberget skole skal gi alle elever relevant kompetanseutvikling og trygg identitet i samarbeid med hjem og menighet. 

Skolens kjerneverdier: Klokskap, begeistring og omtanke. 

## Referanser


## Eksterne lenker
* 
*
Niels Holst-Sørensen

**Niels Holst-Sørensen** (født 19. desember 1922 i Sønder Felding, død 24. oktober 2023) var en  dansk friidrettsutøver, generalmajor i Danmarks flyvåpen og IOC-medlem. 

Holst-Sørensen var aktiv mellomdistanseløper i friidrett. Han begynte å drive friidrett i Herning GF inntil 1943 og byttet til Københavns IF hvor han avsluttet sin friidrettskarriere i 1947.

## Friidrettsresultater
* Verdens beste tid på 400 meter i 1943
* Hadde verdens nest raskeste tiden på 800 meter i 1944
* Hadde den danske rekord på 400 meter i 27 år
* Europamester på 400 meter i 1946
* Nummer 2 ved europamesterskapet på 800 meter i 1946
* Deltok ved OL i London i 1948, ble nummer ni på 800 meter

## Karriere
* Dansk medlem av Den internasjonale olympiske komité (IOC) fra 1977 til 2001. Han ble avløst av Kai Holm
* Utdannet jagerpilot
* Pensjonert fra flyvåpenet som generalmajor
* Har mottatt seks ordener og utmerkelser

## Personlige rekorder
* 400 m –              47,6 (1944)
* 800 m  –           1.48,9 (1943)
* 1&nbsp;000 m –     2.23,6 (1944) 

## Referanser


## Eksterne lenker
* 
* Niels Holst-Sørensens mesterskaper
Freaky Styley

***Freaky Styley*** er det andre albumet av Red Hot Chili Peppers. Det ble gitt ut 16. august 1985 på EMI. Med på albumet var også gitarist Hillel Slovak, som tidligere hadde sluttet i bandet. Fire singler ble gitt ut fra albumet: «Jungle Man», «American Ghost Dance», «Catholic School Girls Rule» og «Hollywood (Africa)». Coveret viser bandmedlemmene som hopper foran Michelangelos Giudizio universale. 

Albumet ble produsert av George Clinton fra Parliament-Funkadelic, som var en viktig inspirasjonskilde for Red Hot Chili Peppers. *Freaky Styley* solgte dårlig og nådde ikke albumlista Billboard 200. De fleste profesjonelle anmeldere ignorerte albumet og har gjort det siden. Til tross for dette ser mange fans på det som et klassisk Red Hot Chili Peppers-album og et kroneksempel på 1980-tallets funkrockbevegelse.

I sangen «Yerte the Turtle» siteres flere vers direkte fra Dr. Seuss' dikt med samme navn. I sin selvbiografi Scar Tissue forteller Kiedis at det talte delene av sangen i begynnelsen og gjennom sporet ble fremsagt av George Clintons dopselger. Dopselgeren krevde penger av George Clinton, men da han ikke var i stand til å betale tilbø han ham å få være med på albumet.

## Sporliste
Alle sanger ble skrevet av Flea, Anthony Kiedis, Cliff Martinez og Hillel Slovak, unntatt hvor annet oppgis.

#«Jungle Man» – 4:09
#«Hollywood (Africa)» (The Meters) – 5:03
#«American Ghost Dance» – 3:44
#«If You Want Me to Stay» (Stewart) – 4:07
#«Nevermind» (Flea, Kiedis, Jack Irons, Slovak) – 2:48
#«Freaky Styley» – 3:39
#«Blackeyed Blonde» – 2:39
#«The Brothers Cup» – 3:27
#«Battle Ship» – 1:53
#«Lovin' and Touchin'» – 0:36
#«Catholic School Girls Rule» (Flea, Kiedis, Martinez) – 1:55
#«Sex Rap» (Flea, Kiedis, Irons, Slovak) – 1:54
#«Thirty Dirty Birds» – 0:14
#«Yertle the Turtle» – 3:38

### Bonusspor på gjenutgivelsen fra 2003
#«Nevermind» (demo) (Flea, Kiedis, Irons, Slovak) – 2:17
#«Sex Rap» (demo) (Flea, Kiedis, Irons, Slovak) – 1:37
#«Freaky Styley» (originalversjon) – 8:49
#«Millionaires Against Hunger» – 3:28

## Bidragsytere
*Anthony Kiedis – vokal
*Hillel Slovak – gitar
*Flea – bass
*Cliff Martinez – trommer

## Eksterne lenker
*
Steinsgrenda

**Steinsgrenda** er en liten bygd som ligger på innersiden i Averøy kommune. På Steinsgrenda er det en liten Matkroken butikk. Nærmeste byer er Molde og Kristiansund.
Skauen kristelige skole

**Skauen kristelige skole** er en 10-årig grunnskole i Skien som eies og drives av Det evangelisk-lutherske kirkesamfunn. Skolen har ca. 190 elever (2016) som kommer fra hele Grenland og har SFO-tilbud for elever i 1.-4. klasse.

## Historie
Skauen kristelige skole ble bygget på Ballestadhøyda ca. 3&nbsp;km fra Skien sentrum i 1977. Etter noen års drift ble elevtilgangen så stor, at bygningsmassen ble for liten.

I forbindelse med skolereformen i 1997, som innebar at elevene skulle starte på skolen når de var 6-år; ble skolen for liten. I 1998 ble skolen derfor utvidet med en ny ungdomsskolefløy og en utvidet gymsal.

I 2016 fikk skolen et ekstra utbygg, ettersom klassene på småskolen blir større og større.

## Referanser


## Eksterne lenker
* 
*
Nils Larsen (kaptein)

**Nils Larsen** (født 19. juni 1900 i Sandar (nå Sandefjord), død 29. september 1976 i Sandefjord) var en norsk kaptein og hvalfanger.

Nils Larsen var førstestyrmann på Den første Norvegia-ekspedisjonen som annekterte Bouvetøya for Norge 1. desember 1927 og Den andre Norvegia-ekspedisjonen som annekterte Peter I Øy 2. februar 1929. Nils Larsen var også kaptein på Den tredje Norvegia-ekspedisjonen og Den fjerde Norvegia-ekspedisjonen. Den fjerde Norvegia-ekspedisjonen foretok en omseiling av hele Antarktika, hvor blant annet kartleggingsarbeidet førte til at Prinsesse Ragnhild Kyst ble oppdaget.

Nils Larsen var første førstestyrmann på den tredje Thorshavn-ekspedisjonen i Antarktis 1933-34 og kaptein på norske hvalkokerier i Sørishavet. I 1946–47 førte han «Brategg» på Brategg-ekspedisjonen til stillehavssektoren av Antarktis.

Han var gift med Aslaug Marie Larsen (f. 1911, d. 2005).

## Utmerkelser
Larsen mottok Kongens fortjenstmedalje i gull i 1931 for sin innsats på Norvegia-ekspedisjonene.

Nils Larsenfjellet i Dronning Maud Land, Mount Nils i Enderby Land og Nils Larsenbreen på Peter I Øy er oppkalt etter ham.

## Referanser


## Eksterne lenker
* Nils Larsen i Norsk biografisk leksikon
The Abbey Road E.P.

***The Abbey Road EP*** er en EP av Red Hot Chili Peppers som ble gitt ut i 1988 på EMI America. Av de fem sporene på EP-en var fire allerede gitt ut på bandet sine studioalbum. Det eneste nye sporet var en coverversjon av sangen «Fire» av Jimi Hendrix, som ble spilt inn under innspillingen av *[[Freaky Styley]]* og gitt ut som B-side på «Fight Like a Brave». Samme innspilling av «Fire» skulle også komme til å bli utgitt en gang til på bandets neste studioalbum *[[Mother's Milk]]* som en hyllest til Hillel Slovak, bandets opprinnelige gitarist som døde av en heroinoverdose og spiller gitar på sangen.

Tittelen og coveret var en hyllest til The Beatles' berømte album *[[Abbey Road (album)|Abbey Road]]*. Som på Beatles' album viser coveret de fire medlemmene som går over et fotgjengerfelt; dog nakne med unntak av en sokk som skjuler kjønnsorganene. Å bruke bare en sokk på denne måten var noe de regelmessig gjorde i sine konserter på denne tiden.

## Sporliste
# «Fire» (Jimi Hendrix) – 2:02
# «Backwoods» (Flea, Jack Irons, Anthony Kiedis, Hillel Slovak) – 3:06
# «Catholic School Girls Rule» (Flea, Kiedis, Cliff Martinez) – 1:57
# «Hollywood (Africa)» (The Meters) – 5:04
# «True Men Don't Kill Coyotes» (Flea, Kiedis, Martinez, Jack Sherman) – 3:38

## Referanser


## Eksterne lenker
*
Mother’s Milk

***Mother's Milk*** er det fjerde albumet av Red Hot Chili Peppers. Det ble utgitt 22. august 1989 på EMI og ble produsert av Michael Beinhorn. Albumet har hittil solgt i to millioner eksemplarer og har dermed oppnådd platinastatus. Det ble laget musikkvideoer for sangene «Knock Me Down», «Higher Ground», «Taste the Pain» og «Good Time Boys». 

Før albumet ble gitt ut døde gitaristen Hillel Slovak av en heroinoverdose, noe som fikk trommeslageren Jack Irons til å forlate bandet. De ble erstattet av trommeslager Chad Smith og gitaristen John Frusciante. Albumet skulle opprinnelig hete *The Rockin' Freakapotamus*, men etter Hillels bortgang ble det endret til *Mother's Milk*. «The Rockin' Freakapotamus» er i dag navnet på Red Hot Chili Peppers' fanklubb.

Ikke alt gikk enkelt under innspillingen av albumet. Vokalisten Anthony Kiedis skrev i sin selvbiografi *Scar Tissue* at John Frusciante og produsenten Michael Beinhorn ofte havnet i krangel om hvordan gitarspillet skulle låte. Gitarspillet er noe som bemerker albumet da lyden fra bassen og trommene, og spesielt Kiedis' stemme, nesten drukner i lyden fra gitaren. Dette høres tydelig i slutten på sangen «Nobody Weird Like Me». 

Generelt lyder albumet ganske mye som stadiumrock fra 1980-tallet, noe som ikke ble aktuelt etter at bandet byttet produsent til Rick Rubin da de spilte inn *[[Blood Sugar Sex Magik]]*.
*Mother's Milk* nådde 52.-plass på albumlista Billboard 200 og fikk gullstatus på midten av 1990-tallet.

## Sporliste
#«Good Time Boys»
#«Higher Ground»
#«Subway to Venus»
#«Magic Johnson»
#«Nobody Weird Like Me»
#«Knock Me Down»
#«Taste the Pain»
#«Stone Cold Bush»
#«Fire»
#«Pretty Little Ditty»
#«Punk Rock Classic»
#«Sexy Mexican Maid»
#«Johnny, Kick a Hole in the Sky»

## Bandmedlemmer
*Anthony Kiedis, vokal
*Flea, bass
*John Frusciante, gitar
*Chad Smith, trommer
*Hillel Slovak, gitar, kun medvirkende på «Fire»
*Jack Irons, trommer, kun medvirkende på «Fire»

## Eksterne lenker
*
Argen

**Argen** er en elv i Baden-Württemberg og Bayern i Tyskland og en av sideelvene til Rhinen via Bodensjøen med en lengde på 78 kilometer. Elven har sitt utspring der elvene Untere Argen (Nedre Argen) og Obere Argen (Øvre Argen) renner sammen. Untere Argen har sin kilde øst for Missen-Wilhams og Obere Argen nordvest for Oberstaufen, begge i Allgäu. Argen renner igjennom byene Wangen im Allgäu og Isny før den munner ut i Bodensjøen ved Langenargen.

## Litteratur
* Vogelmann, Hermann: *Die Argen. Von den Quellen bis zur Mündung*. Eppe, Bergatreute 1988, ISBN 3-89089-009-1

## Eksterne lenker
*
Montsià

**Montsià** er et comarca i Catalonia, hvis hovedstad er Amposta. 

Det grenser i nord til Baix Ebre, i øst til Middelhavet, i sør til Baix Maestrat, og i vest til Matarranya.

Montsià har 64&nbsp;181 innbyggere og et areal på 735,37 km². 

## Kommuner
Montsià er delt inn i følgende 12 kommuner (*municipis*):

* Alcanar (9 311 innbyggere) 
* Amposta (20 359) 
* Freginals (406) 
* La Galera (818) 
* Godall (749) 
* Mas de Barberans (683) 
* Masdenverge (1 052) 
* Sant Carles de la Ràpita (13 181) 
* Sant Jaume d'Enveja (3 355) 
* Santa Bàrbara (3 613) 
* La Sénia (5 969) 
* Ulldecona (6 325) 

## Eksterne lenker
*  Consell Comarcal del Montsià
Haakon Tranberg

**Haakon W. Tranberg** (1917&ndash;1991) var en norsk sprinter som spesialiserte seg på 100, 200 meter og lengde. Han representerte Kristiansands IF.

Han vant sølvmedaljer både på 100 m og 200 m i EM i friidrett i 1946 i Oslo. Han deltok aldri i Sommer-OL. Han ble norsk mester på 100 m i 1939, 1946 og 1947, på 200 m i 1939 og 1946 og i lengdehopp i 1946 og 1947. Hans karriere ble avbrudt av den andre verdenskrig i Norge 1940-1945, og han vant den første kongepokalen satt opp etter krigen i 1946.

Hans endelige personlige rekord på 100 m var 10,4 sekunder, oppnådd i september 1939 på Bislett stadion. På samme bane en måned tidligere, oppnådde han sin beste tid på 200 m på 21,5 sekunder. Ett år seinere, igjen på Bislett, hoppet han 7,26 m i lengde som forble hans personlige rekord.

## NM-medaljer i friidrett

## Se også
* Liste over norske idrettspersoner på sokkel

## Referanser




## Eksterne lenker
* Resultater
Noguera

**Noguera** er et comarca i Catalonia, hvis hovedstad er Balaguer. 

Det grenser i nord til Pallars Jussà og Alt Urgell, i øst til Solsonès og Segarra, i sør til Urgell, Pla d'Urgell og Segrià, og i vest til Llitera.

Noguera har 38&nbsp;596 innbyggere og et areal på 1784,06 km². 

## Kommuner
Noguera er delt inn i følgende 30 kommuner (*municipis*):

* Àger (485 innbyggere) 
* Albesa (1 561) 
* Algerri (482) 
* Alòs de Balaguer (179) 
* Artesa de Segre (3 696) 
* Les Avellanes i Santa Linya (467) 
* Balaguer (15 281) 
* La Baronia de Rialb (277) 
* Bellcaire d'Urgell (1 274) 
* Bellmunt d'Urgell (228) 
* Cabanabona (122) 
* Camarasa (926) 
* Castelló de Farfanya (583) 
* Cubells (395) 
* Foradada (213) 
* Ivars de Noguera (353) 
* Menàrguens (845) 
* Montgai (780) 
* Oliola (254) 
* Os de Balaguer (885) 
* Penelles (523) 
* Ponts (2 378) 
* Preixens (498) 
* La Sentiu de Sió (486) 
* Térmens (1 503) 
* Tiurana (46) 
* Torrelameu (590) 
* Vallfogona de Balaguer (1 577) 
* Vilanova de l'Aguda (242) 
* Vilanova de Meià (436) 

## Eksterne lenker
*  Consell Comarcal de la Noguera
Robert Vikestad

**Robert Normann Vikestad** (født 15. desember 1983) er en norsk tidligere fotballspiller. 

Vikestad spilte tidligere ving for , etter at han ble hentet til Glimt fra Ranheim i 2008-sesongen av sin tidligere trener Kåre Ingebrigtsen. Vikestad fikk noen innhopp for Glimt i løpet av sesongen, men spilte mest for Bodø/Glimt 2 og var med å sikre opprykk til andredivisjon for andrelaget. I sesongoppkjøringen 2009 sa Vikestad opp i Glimt på grunn av manglende motivasjon.

Vikestad var spillende trener for 3.-divisjonsklubben Charlottenlund Sportsklubb. 

## Referanser


## Eksterne lenker
*
The Uplift Mofo Party Plan

***The Uplift Mofo Party Plan*** er det tredje studioalbumet av det amerikanske rockebandet Red Hot Chili Peppers. Albumet ble produsert av Michael Beinhorn og gitt ut i 1987 på EMI America. Albumet er det første og eneste hvor samtlige av de opprinnelige medlemmene bidrar; Anthony Kiedis, Flea, Hillel Slovak og Jack Irons. Året etter utgivelsen, den 25. juni 1988, døde Hillel Slovak av en heroinoverdose, noe som også fikk Jack Irons til å slutte i bandet. *The Uplift Mofo Party Plan* er det første albumet av Red Hot Chili Peppers som nådde albumlista Billboard 200, med plass nummer 148 som høyeste plassering. Det har siden blitt sertifisert med gull.

## Sporliste
Alle sanger ble skrevet av Flea, Jack Irons, Anthony Kiedis og Hillel Slovak, unntatt hvor annet oppgis.

#«Fight Like a Brave» – 3:53
#«Funky Crime» – 3:00
#«Me & My Friends» – 3:09
#«Backwoods» – 3:08
#«Skinny Sweaty Man» – 1:16
#«Behind the Sun» (Beinhorn, Flea, Irons, Kiedis, Slovak) – 4:40
#«Subterranean Homesick Blues» (Bob Dylan) – 2:34
#«Special Secret Song Inside» (omdøpt til «Party on Your Pussy» da albumet ble gjenutgitt) – 3:16
#«No Chump Love Sucker» – 2:42
#«Walkin' on Down the Road» (Flea, Irons, Kiedis, Cliff Martinez, Slovak) – 3:49
#«Love Trilogy» – 2:42
#«Organic Anti-Beat Box Band» – 4:10

### Bonusspor på gjenutgivelsen fra 2003
#«Behind the Su» (instrumental demo) (Beinhorn, Flea, Irons, Kiedis, Slovak) – 2:55
#«Me & My Friends» (instrumental demo) – 1:56

## Bidragsytere
*Anthony Kiedis – vokal
*Hillel Slovak – gitar, vocoder, backup-vokal, sitar (på Behind the Sun)
*Flea – bass, backup-vokal
*Jack Irons – trommer
*Michael Beinhorn – backup-vokal, produsent
*Angelo Moore – backup-vokal
*John Norwood Fisher – backup-vokal
*David Kenoly – backup-vokal
*Annie Newman – backup-vokal
*Judy Clapp – lydtekniker

## Eksterne lenker
*